- Hindi News
- National
- यूनिवर्सिटी ने 500 स्टूडेंट्स के फार्म निरस्त किए, बीएससी के छात्र नहीं कर पाएंगे एमए
यूनिवर्सिटी ने 500 स्टूडेंट्स के फार्म निरस्त किए, बीएससी के छात्र नहीं कर पाएंगे एमए
सरगुजा यूनिवर्सिटी ने मुख्य परीक्षा शुरू होने से ठीक पहले ही नियमों का हवाला देते हुए ऐसे छात्र जिन्होंने साइंस से स्नातक की डिग्री लेने के बाद प्राइवेट से कला संकाय से किसी विषय में पीजी करने फार्म भरा था, उनके फार्म निरस्त कर दिए हैं।
सरगुजा यूनिर्वसिटी से संबंध कोरिया जिले के तीन मुख्य काॅलेज शासकीय पीजी रामानूज प्रताप सिंहदेव कॉलज बैकुंठपुर, शासकीय लाहिड़ी कॉलेज चिरमिरी, शासकीय स्वामी विवेकानंद काॅलेज मनेंद्रगढ़ के लगभग 500 छात्र-छात्राओं का फाॅर्म निरस्त किया गया है। यूनिवर्सिटी इस निर्णय से प्राइवेट से एमए प्रीवियस के लिए फार्म भरने वाले जिले 500 से ज्यादा छात्र प्रभावित हुए हैं। यूनिवर्सिटी प्रबंधन अब ऐसे छात्रों का पोस्ट से सूचना देकर परीक्षा फार्म की फीस वापस करने की तैयारी कर रहा है। इस निर्णय से छात्रों का एक साल खराब हो जाएगा। यदि इस संबंध में परीक्षा आवेदन पत्र भरने के दौरान ही छात्र-छात्राओं को काॅलेज में नियमों की जानकारी दे दी जाती, तो उनका साल बर्बाद होने से बच जाता। सरगुजा यूनिवर्सिटी द्वारा रेगुलर व प्राइवेट छात्रों का परीक्षा फार्म पिछले महीने आनलाइन भरवाया गया था।
सैकड़ों छात्रों ने प्राइवेट से परीक्षा फार्म भरा
यूनिवर्सिटी से बीएससी के सैकड़ों छात्रों ने प्राइवेट से एमए करने के लिए परीक्षा फार्म भरा। फार्म जिन्होंने मैन्यूवल फार्म भरा उनके फार्म कालेजों से जांच के बाद यूनिवर्सिटी को भेज दिए गए लेकिन किसी का फार्म जमा होने के समय रिजेक्ट नहीं हुआ। इसके बाद यूजीसी के सकुर्लर का हवाला देकर इस साल ऐसे छात्रों के परीक्षा फार्म निरस्त कर दिए गए।
नियमों के तहत फार्म निरस्त हुए
यूजीसी के नियमों का दे रहे हवाला
1 अप्रैल से एमए की शुरू हो रही परीक्षा
एमए की परीक्षाएं एक अप्रैल से शुरू हो रही हैं। इसी बीच यूनिवर्सिटी द्वारा फार्म निरस्त किए जाने से ऐसे छात्र चिंतित हैं। बताया गया है कि यूनिवर्सिटी द्वारा छात्रों को पोस्ट से लेटर भेजकर इसकी सूचना देकर परीक्षा फीस वापस करने की तैयारी की जा रही है। यूनिवर्सिटी के छात्रसंघ अध्यक्ष निलेश कुमार गुप्ता ने कुलसचित को ज्ञापन सौंपकर निर्णय को वापस लेने की मांग की है।
यूनिवर्सिटी प्रबंधन फार्म निरस्त करने के पीछे यूजीसी के नियमों का हवाला दे रहा है। उनका कहना है कि यूजीसी की गाइड लाइन काफी पुरानी है। इसके अनुसार कोई छात्र उसी विषय में पीजी कर सकता हैं, जिसमें उसने स्नातक किया हो। ऐसे में बीएससी के छात्र एमए का फार्म नहीं भर सकते हैं। इसलिए इस साल से एमए में ऐसे छात्रों के परीक्षा फार्म निरस्त किए गए हैं जो बीएससी पास आउट हैं।
एक अप्रैल से परीक्षा, साल खराब होने से छात्रों में गुस्सा
एमए प्रीविएस के जिन छात्रों के फार्म निरस्त किए गए हैं, वह नियमों के तहत हुए हैं। ऐसे सभी छात्रों को पत्र लिखकर सूचित भी कर दिया गया है लेकिन इसको लेकर छात्रों ने अापत्ति की है। इस पर यूनिवर्सिटी प्रबंधन की बैठक में हीअंतिम निर्णय होगा।-आरके चौहान, सहा. कुलसचिव, सरगुजा विवि
सेकेंड ईयर के छात्रों पर कार्रवाई नहीं
यूनिवर्सिटी ने केवल एमए प्रीवियस की परीक्षा में शामिल होने वाले छात्रों पर कार्रवाई की है। इसके पीछे यूनिवर्सिटी यह तर्क दे रहा है कि ऐसे छात्र चूंकि एक साल की परीक्षा क्लीयर कर लिए हैं इससे वे इस श्रेणी में नहीं आते हैं।
ऐसे में छात्रों का एक साल होजाएगा खराब
प्राइवेट से एमए की परीक्षा में शामिल होने वाले छात्र फार्म भरने के बाद ही इसकी तैयारी में जुट गए हैं। यदि परीक्षा के वक्त उनके फार्म निरस्त किए जाते हैं तो ऐसे सैकड़ों छात्रों का एक साल खराब हो जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva